A patra zi de proteste la Belgrad. Membrii galeriilor de fotbal au aruncat cu petarde.
Proteste violente la Belgrad, membrii galeriilor de fotbal au aruncat cu petarde în forţele de ordine. 10.000 de oameni au ieşit din nou în stradă în capitala Serbiei. Protestele din Serbia se leagă şi moartea unui pictor celebru care a murit de COVID-19 pentru că nu a avut acces la un ventilator.
Seară de foc la Belgrad! 10.000 de oameni au ieşit din nou în stradă. La început demonstraţia a fost paşnică însă aproape de miezul nopţii lucrurile au degenerat.Printre protestatari au reuşit să se inflitreze şi membrii galeriilor Steaua Roşie Belgrad şi Partizan Belgrad, despre care oamenii spun sunt folosiţi de preşedintele Aleksandar Vucic pentru a incita la violenţă.Aceştia au îndepărtat gardul din faţa Parlamentului, au urcat pe scări şi au început să arunce cu bucaţi de pavaj, sticle şi petarde. Forţele de ordine au folosit gaze lacrimogene şi războiul a continuat pe străzile din oraş.Oamenii care protestau paşnic au oprit manifestaţia în momentul izbucnirii violenţelor. Mai multe persoane au fost rănite şi câţiva protestatari au fost reţinuţi.